
Biserici patriotice. 


Ministrul de culte Apponyi a făcut 
declarații importante cu ocazia desba- 
terii budgetului resortului său. Intre al- 
tele, a pus în vedere reforme în învăță- 
mântul pedagogiilor, întroducerea instruc- 
țiunii gratuite în şcoalele poporale, și o 
controlă mai severă asupra școalelor. 
Asupra enunciatelor dintâiu încape încă 
vorbă şi mai ales până la întroducerea 
învățământului gratuit în şcoalele popo- 
rale se trece multă apă pe Dunăre. 

Controlul asupra şcoalelor s'a înce- 
put deja pe întreagă linia de ne poate 
ajunge. Ca curiozitate scoatem la iveală, 
că unele școale din comitatul Sibiiului 
au fost cercetate anul acesta de toţi 3 
inspectorii regești din comitat, de comi- 
sarul Jancso Benedek și preparandia pe 
deasupra o va mai cercetă acam al 5-lea 
comisar d-l Dr. Siegescu. Va să zică 
controlă se face berechet. 

Noi nu ne speriem de controla sta- 
tului, nici de comisarii guvernului, dacă 
aceia sunt pedagogi și oameni pricepuţi, 
pentrucă unii din aceștia, au făcut până 
acum cele mai preţioase mărturisiri despre 
şcoalele noastre și despre progresul ce îl 
facem, şi au dat de gol pe deputatul 
Bozoky care interpelase pe ministrul în 
parlament, că adecă şcoalele românești 
din comitatul Sibiiu ar fi cele mai slabe. 

Paralel cu controlul comisarilor gu- 
vernului s'a făcut și controla din partea 
superiorității bisericești, prin protopopi, 
cari chiar acum cutreeră satele pe la 
examenele de vară. 

Şi de mai mare importanţă este de- 
clarația ministrului de culte, referitoare 
la executarea art. de lege XX din 1848. 

Prin dispoziţiile acestei legi și anume 
în $. 3 statul ungar a luat asupra sa în- 
datorirea să ajute pe toate confesiunile 
în promovarea scopurilor lor culturale şi 
administrative. i 

Protestanţii, de ani de zile solicitează, 
la guvern, executarea legii acesteia, şi 
pe baza aceasta cer ajutoare considera- 
bile, cari în anii din urmă li-sau dat cu 
îmbelşugare din vistieria țării. 

Consistoriile lor, gimnaziile lor, co- 
legiile reformate și fondurile lor centrale 
au primit și până aci milioane. Noi vom 
fi cei din urmă cari vom ridică cuvântul 
contra ajutorării bisericilor din patrie. 

Știm cu câte greutăţi luptă toate 
confesiunile afară de cea catolică, şi ne 
bucurăm că statul le înlesnește misiunea 
lor culturală în sânul credincioșilor lor. 

Pentru noi nu s'a prea revărsat darul 
celor de sus, dela anul 1864, de când 
cu dotația de 100,000 fi. dată bisericii 
române și sârbe, din care apoi o parte 
din a bisericii din Ardeal anume 26,000 
fl. su sistat sub diferite pretexte, şi s'a 
luat din mâna bisericii dându-se prin 





organele statului. Articolul de lege 
XIV din 1898 care a regulat congrua 
preoţimii îl considerăm numai ca între- 
gire a perderilor ce le-a avut preoțimea 
noastră în urma întroducerii căsătoriei 
civile şi a matriculelor de stat. 

Şi faţă de această dotaţie se arată 
în timpul din urmă o pornire atât de 
neprielnică, încât de multeori ne vine 
să dăm dreptate acelor membri ai con- 
gresului, cari erau împotriva primirii do- 
taţiunii între condiţiile stabilite prin legea 
dela 1898. 

Şi pornirea aceasta își are acum 
sancţiunea prin legea școlară din 1907 
art. XXVII, în care netam-nesam s'a im- 
plicat şi preoțimea noastră, sub cuvânt, 
că parohul ca director școlar are înde- 
letniciri cari de multeori, nu dela el 
atârnă să le poată îndeplini — și om să 
fie, pe care nu l-ar puteă încurcă orga- 
nele ministerului de culte, dacă vor pune 
ochii pe el. 

Și vor pune chiar pe aceia, cari vor 
fi mai cumiriţi și mai conștienți de dato- 
riile lor. 

Deducând din semnele de până aci 
se va ridică o goană formală contra preo- 
ților noștri. | 

Vor fi între ei şi oameni cari nu 
sunt la culmea chemării lor, cum sunt 
la toate branşele, dar pe noi nu ne pre- 
ocupă grija de acești nenorociți, ci de 
marea absoluta majoritate, cari ţin cu 
sfințenie la chemarea lor, cari sunt stâlpi 
puternici ai ordinei și moralității, şi cari 
lucrează din răsputeri pentru progresul 
poporului. 

Ministrul însă, a pus în vedere, că 
la executarea art. de lege XX din 1848 
va fi cu considerare la bisericile patrio- 
tice. Ce va să însemneze azi în aceste 
timpuri critice, când nici chiar cei mai 
sus puși nu văd limpede situaţia, ci o văd 
prin pizma șovinismului — ne putem 
ușor închipui — și ne putem face seamă 
cari anume vor fi bisericile pe cari le va 
consideră ministrul de patriotice şi le va 
și ajută. 

Legea e limpede și dispune, ca mi- 
nistrul să prezenteze un proiect de lege 
pentru ajutorarea tuturor confesiunilor 
recepte, după ascultarea respectivelor 
confesiuni. 

Noi avem de multă vreme cereri 
înaintate pentru dobândirea unor ajutoare 
din vistieria statului, pentru trebuinţele 
cele mai arzătoare. 

Salariile celor din centrul diecezelor 
sunt tot așa ca la 1864, dar ministrul 
până aci nu ne-a învrednicit cu nici un 
răspuns. La budgetul din 1908 nu sa 
făcut pomenire de noi și de biserica noa- 
stră. Peste o lună-două se face proiectul 
de budget pe 1909 şi ministrul la adă- 
postul declaraţiei sale din parlament, ca 
să ajute numai biserici patriotice, ne va 
trece cu vederea și acum, şi de sine în- 





ţeles că va seceră aplauzele tuturor şo- 
viniștilor din sfatul ţării. Am cerut și ce- 
rem și azi, și vom insistă mereu să ni-se 
arete o singură forţă, care ar puteă dis- 
cualifică biserica noastră și i-s'ar puteă 
aplică pecetea nepatriotismului; nu cre- 
dem, că va fi în stare nici domnul mi- 
nistru de culte, cu toţi slujbaşii săi să 
ne arete un singur caz, din care să ne 
poată timbră de nepatrioţi, dincontră 
am mers cu îngăduința așa de departe, 
că chiar fii ai bisericii, ne fac grave im- 
putări, de o prea mare slugărnicie, faţă 
cu pretenţiile atotputernice ale domnului 
ministru, şi stăm de multeori între cio- 
can și nicovală, preferim să supărăm pe 
ai noștri, numai ca să nu provocăm con- 
flicte cu guvernul. 

Evident, că greşala nu e a noastră, 
nu e a celor dela-cârma bisericii, ci chiar 
a organelor statului, cari pretind mai 
mult decât legea, și ingerează şi unde 
nu trebue și ne pun în lumină piezișe 
cu proprii credincioși. 

Ținem deci că ar fi cea mai mare 
greşală politică, dacă cumva guvernul 
ar alunecă pe povâraișul de a ne dis- 
cualifică și a ne luă putinţa de a fi aju- 
toraţi din vistieria statului dupăcum de 
fapt merităm şi după serviciile ce le fa- 
cem pe terenul cultural și pe cel al mo- 
ralei creștine, înţelegem aici iubirea de- 
aproapelui față de cei de un neam cu 
noi, sau de alt neam și lege. 

Dela rezolvarea norocoasă a punerii 
în lucrare a legilor din 1848, va atârnă 
ca să ne întărim în credința despre sim- 
ţul de dragoste al stăpânirii sau să se 
sguduie în noi și cea din urmă nădejde 
de bine și să ajungem la convingerea 
că la noi se măsură cu două măsuri 
dreptatea şi beneficiile. 

Statul desigur, că nu ar puteă aveă 
nici un folos când va înstăpâni vederi 
de aceste în inima credincioșilor de circa 
trei milioane. 


Parlamentul. Urmărite cu puţin interes se 
desfăşură desbaterile pariamentare cari se vor 
încheiă în curând. In şedinţa de Sâmbătă a ca- 
merei, deputatul Aurel Vlad din prilejul desba- 
terii asupra proiectului de buget al ministrului 
de finanțe pe 1908 şi-a exprimat în numele par- 
tidului naționalităților neincrederea în guvernul 
actual, relevând din nou faptul, că proiectul de 
reformă electorală n'a fost încă adus la cuno- 
ştinţa camerei care nu cunoaşte nici măcar prin- 
cipiile generale ale acestor reforme. D-l Vlad în 
discursul său a spus că procedeurile guvernului 
actual faţă de naţionalităţi şi în special faţă de 
Români arată că Ungaria e un stat polițienesc, 
în care e suprimată libertatea conştiinţei. In ge- 
dinţa de Luni a camerei a fost prezentate de 
cătră ministrul Apponyi proiectul de lege privi- 
toare la instrucția gratuită în şcoalele primare şi 
instrucția economică. Amândouă aceste proiecte 
sunt puse în serviciul aceloraşi năzuinţe de-a 
nimici ori-ce afirmare de caracter naţional a po- 

poarelor nemaghiare şi sunt menite a creă nouă 
mijloace de desnaţionalizare. Vom reveni asupia 


acestor proiecte, 
o 


Prigonirea tinerimii universitare române din 
Budapesta se desfăşură cu îndărătnicia cunoscută 
a autorităţilor noastre. Comisia disciplinară a 
universităţii a citat mai mulţi studenţi cari au 
luat parte în Martie la convenirea cu deputaţii 
noştri. Studentul în drept Mircea Russu a înaintat 
rectorului o declaraţie în care ia răspunderea 
pentru cele petrecute şi protestează contra şica- 
nelor ce se fac studențimei române, asigurând 
că tinerimea noastră nu va slăbi în sentimentul 
ei de solidaritate. Aşteptăm o purtare bărbă- 
tească a tinerimei noastre în această campanie 
fără rost. O atitudine deamnă şi hotărită poate 
pune capăt tuturor învinuirilor ridicate de cu- 
rând, cari înfăţişau tineretul nostru intro lu- 
mină tristă, 





o 

Împăratul Francisc losif a primit la 29 Maiu 
pe generalii săi, cari veniseră să i-se închine cu 
prilejul jubileului. 

Ceremonia a avut loc la Hofburg. Erau de 
faţă : toţi arhiducii aflători în Viena, aproape toţi 
inspectorii generali ai trupelor, aproape toţi co- 
mandanţii corpurilor de armată, feldzeugmestrul 
Sehânaich, ministrul comun al răsboiului; de 
Georgi, feldzeugmestrul Conrad de Hotzendorf, 
şeful statului major general al armatei, generalii 
de divizie şi de brigadă şi mai toţi amiralii. 

Impăratul şi-a făcut intrarea tocmai la amiază, 


urmat de contele Paar, aghiotantul său general. | 


Arhiducele Francise Ferdinand, general de 
cavalerie și amiral i-a adresat un discurs prin 
care-i prezentă felicitările armatei cu ocaziunea | 
jubileului de 60 ani al domniei sale. 

Împăratul a mulţămit armatei printr'o scurtă 
alocuţiune şi arhiducele Francise Ferdinand i-a 
remis o voluininoasă carte redactată de arhivarii 
ministerului de răsboiu și impodobită cu nume- 
roase ilustraţiuni, carte întitulată: 60 ani de pu- 


tere militară. 
Impăratul s'a întreţinut apoi cu înaltele per- 


sonagii cari azistau la ceremonie şi a primit de- 
putaţiunile regimentelor. A urmat apoi un ban- 
chet de 550 tacâmuri, la care a luat parte îm- 
păratul şi arhiducii. 

O reprezentaţie a avut loc seara la opera 
curţii, în onoarea generalilor. Toată sala eră 
plină numai de militari. 

o 








"PARA NOASTRA“ 


Un semn al vremii. 


„Se pare a fi ajuns la o nouă răs- 
pântie în vieaţa noastră politică. Fră- 
mântările zilnice au înăsprit mult rela- 
ţiile şi-au creat o atmosferă de tulbu- 
rare grea care stăpânește sufletele. In 
lupta îndârjită ce se dă zilnic la fiecare 
pas, a început să se desăvârșească tot 
mai lămurit împărțirea în tabere. După 
atâtea lovituri ce-am primit, în conștiința 
publică a neamului nostru, răsar tot mai 
puţine clipe de îndoială și în locul ati- 
tudinilor de şovăire sau dubietate, se 
ivesc pilde de pășire deamnă, ba se 
anunță chiar şi aceea energie repulsivă 
ale cărei deslănţuiri sunt preludiile ma- 
rilor premeniri. 

Se lămuresce tot mai mult îndato- 
ririle noastre în vieața politică. Guver- 
nanţii noștri contribuiesce doar mai mult 
decât noi „agitatorii“ la fixarea liniilor 
de conduită a oamenilor noştri. Prin 
continuele prigoniri cari amărăsc traiul 
poporului dela sate se lărgește tot mai 
mult matca nemulțumirii profunde în 
sufletul masselor și acest popor îndu- 
rorat îşi trage seama pe urma atâtor 
învățăminte. T'ot astfel e şi cu cărturarii 
noştri. Prin multele nedreptăţiri la cari 
sunt expuși în vieața publică, ei se izo- 
lează tot mai mult de lumea din care 
i-a alungat o brutală dușmănie și încep 


a trăl o vieaţă sufletească intimă ale | 


cărei sbuciumări şi visuri nu se brodează 
pe realitatea meschină a prezentului... 
Tot mai puternic se ridică acest părete 
de despărțire între noi și străini şi tocmai 
persecuțiile îndreptate împotriva noastră 
aduce cărămidă de cărămidă la întărirea 
acestui zid. Şi astfel din zi în zi se în- 
stăpâneşte peste societate curentul tot 
mai puternic al spiritului naţional, ale 
cărui pulsațiuni vii nu se mai pot înă- 
buși. Manifestaţiile de ordin politic nu 
mai formează preocupările exclusive ale 
câtorva bărbaţi meniți să poarte un rol 
de conducători în trebile obștești. Amă- 
răciunea trezită zilnic nu cere cuvânt 
numai prin rostul deputaţilor noștri din 

parlament sau prin glasul de protestare 
al cutărui fruntaș, ci lăsând urme tot 
mai adânci începe a pătrunde toate fi- 
brele societăţii noastre. In această luptă 
sbuciumată se încheagă tot mai puter- 
nică conștiința națională ale cărei vibrări 
nu se mai pot strivi. Evenimentele cari 
ating soartea întregului neam încep să 
fie privite în desfășurarea lor cu inte- 
resul viu al tuturora. Murmurul de mul- 
țămire îl auzim cum se desprinde tot 
mai unanim ca în epocele de preme- 
nire istorică. 

Poate fi notă mai semnificativă decât 
împrejurarea că şi femeia noastră își cere 
partea ei în lupta de rezistenţă a acestor 
zile. Faptul că doamna Ana Vlad soţia 
vrednicului nostru deputat a fost pusă 
în cercetare şi condamnată la o lună în- 
chisoare e un important semn al vremii. 
Numai în zile de grea cumpănă când 
cuțitul a ajuns la os se coboară în văl- 
mășagul luptelor politice și sufletul de- 
licat al femeii. In clipele de desnădejde 
ale Cartaginei sau urcat pe parapeţi 
temeile să apere cu trupul lor cinstea 
țării, iar în viforul dela Mărișel, Pelagia 
Roșu își plimbă pe creasta munţilor 
mânia năpraznică. Erau aceste zilele 
când patima în avântul ei a cuprins la 
o furtună toate inimile. 

Acest vârtej de protestare unanimă 
împotriva unui curent nefast de-a lovi 
toate îndemnurile noastre de muncă şi 
afirmare naţională, va aduce tot mai 
mulți luptători pe arenă. 


Un deputat al opoziţiei a interpelat guver- 
nul în chestia participării mai multor miniştri la 
sărbătorile jubileului de 60 ani de domnie a im- 
păratului Francisc Iosif, câtă vreme după dreptul 
public ungar, guvernarea M. Sale nu datează decât - 
dela încoronarea M. S. ca rege al Ungariei, adecă 
dela 1867. 

D-l Wekerle, preşedintele consiliului a răs- 
puns că guvernul ar fi dat probă de lipsa dem- 
nităţii în cazul când sar fi abținut să prezinte 
omagiile și respectul său împăratului, ai cărui 60 
ani de domnie sunt un fapt sancţionat printr'o 
lege specială și de care nu mai poate fi vorba. 


Camera a luat act de acest răspuns. 
o 

Sonet. 


Pășim tăcuţi... În juru-ne, castanii 
optesc un cântec dureros ce moare 
In agonii încete, plângătoare, 

Sfios, ca *n șoapla unei spovedanii. .. 


Pășim tăcuţi... Și ce ne-am spune oare? 
... Abiùà putură să aline anii 

Durerile nespuse ale ranii 

Ce ne-a făcut-o clipa trecătoare, 


Și îatd-ne din nou pe aceeaș cale 
Sorbind din ochi aceleași vechi cuvinte 
Și făurind aceleași ideale... 


De ne-am gând ce-o fi de-aa nainte, 
Eu naș mai trece 'n faţa casei tale, 
Tu te-ai gând că nu prea sânt cuminte... 


Victor Eftimiu, 





„La zi mare. 
De Ion Chiru Nanov. 

Niculae învârti biciul şi caii își iuţiră pasul. 
Cât putea cuprinde ochiul, o mare de porumb 
se legănă a lene, iar deasupra moţurile alburii 
se încreţeau ca nişte valuri spumoase. Fetele din 
car începură să chihotească, câte un fluerat lung 
răsună din când în când și se pierdea dealungul 
văiei. Moş Vlad stă rezemat de speteaza poşta- 
lionului ; îşi suge fălcile, le ţine mult aşa și rar 
auzi paf! paf! apoi rotocoale de fum îi inorează 
barba, şi se ridică în sus ca o pâclă subţire. 

— lar mă junghie pustiu ăsta de picior! 

— Dar ce ai, moş Vlade, se ridică un flăcău 
de pe loitră ? Te-am mai auzit văicărindu-tel.,. 

Bătrânul se ridică puţin în sus, apoi în- 
tinse piciorul pe scoarța cărutei şi apăsă cu 
podul palmei pe genunchi; stătu câteva clipe 
aşa și i-se încruntară ochii, iar fruntea i se sbârci: 

— E beteag de mult tatăl... 

— Dar cum te-ai-lovit moș Vlade, se plecă 
o fată bălană, zău şi te doare?... 

Bătrânul oftă încet, iar în ochii-i spălăciţi 
şi înfundaţi sub sprâncene, se legănă o pojghiţă 
de lacrămi. 

— Ei,... e vreme de atunci, copiii tatei 
Şi moş Vlad iar oftă. 

Sunt anil cine mai ţine minte cât o fil 
Eram flăcăiandru ca voi acum; şi eră tot în ziua 








de Sânpietru, mi-aduc aminte ca astăzi! Tii... 
ce vremuri erau Doamne! Și tot aşa ne-am dus 
la clacă la bietu logofătu Iordache, Dumnezeu 
să-l ierte, ce om bun eră, nu-l ştiţi voi, — şi 
tare "'nvăţat, când incepeă el să cânte în bise- 
rică îţi eră mai mare dragul să-l asculţi. S'a stâns 
tot neamul lor; un singur băiat aveă şi s'a dus 
şi ăla prin străinătăţi, cine ştie pe unde i-or pu- 
trezi oscioarele, că nu s'a mai auzit nimic de el! 
Şi cum spun ne-am dus la clacă la strâns de 
fân; — şi când eră soarele cruce l-am strâns 
ce bruma fân eră, Apoi dupăce am îmbucat câte 
ceva și am mai răsuflat, am întins câteva hore 
pe iarbă şi spre nimiezi îndeseară aşa am pornit 
acasă. Eră un zăduv de se aprindeă pământul 
sub om. Şi eră căruţa mai încărcată ca acuma, 
de abiă ne duceau bivolii, — că pe atunci nu 
se pomeneau cai, doar boieru aveă doi, mari, 
ci-că îi luase din ţara rusului. Şi când seobo- 
rârăm acolo sub coasta Siliștei, — moş Vlad 
arătă cu mâna spre vale, — unde se pomeneă 
trestie ca acuma? Cât cuprindeai cu ochii, erà 
tot o apă şi niște benţuri adânci; legam noi câte 
trei trestii şi nici chip să le dăm de fund. Şi 
cum vă spun, pe dată ce-au mirosit bivolii a apă, 
au tulit-o cu căruţa cu tot spre lac. Care a fost 
mai înţepat la inimă și mai iute de picior, a 
sărit jos, da mulţi, flăcăi şi fete s'au înecat. Eu 
cum oi fi sărit, Dumnezeu știe! Doar atâta 
mi-aduc aminte, când mi-am venit în fire, mam 

VIEAȚA ÎN BUCUREȘTI. | 


Căldurile timpurii ce au început să bântuie 
au schimbat dintr'odată fata capitalei. Gătelile 
uşoare, văratice, au năpădit oraşul cu culorile 
lor deschise. Şi pe la anume ciasuri din zi, când 
aerul pâlpăie de atâta arşiţă. vestmintele albe îți 
fac impresia cine ştie cărui oraș din ţinuturile 
tropicale. 

Sunt ciasurile de după amiază, când numai 
funcţionarii şi lumea cu treburi mai iese din casă. 
Incolo, în toropeala lenevoasă bucureştenii închiși 
în casă, îşi fac asiesta obicinuită până mai trece 


dogoreala. 
Afară pe inserate, când răcoarea străzilor 


stropite des ispiteşte la plimbare, lumea dă nă- 
vală la plimbare. 

Şi dintr'odată forfoteala pe pod se măreşte 
şi nu mai conteneşte până aproape de cină. 

Se înțelege că „Şoseaua“ e un loc predilect 
de plimbare. In câte trei şiraguri, trăsurile abiă 
se mişcă, purtând lumea doritoare de aer curat. 

lar mai după masă, când cu mie cu mare 
toţi ies să răsufle puţin, cu greu mai se pot află 
trăsuri, toate pornesc spre Șosea. 

Și la „Bufet, din pridvorul minunatului 
cămin românesc acordurile unei orchestre bine 
conduse de un bun artist, Grigoraş Dinicu, înse- 
ninează sufletele cu o mulţime de cântece româ- 
neşti și străine. 

Astfel că „Bufetul! rămâne locul cel mai 
frumos de petrecere nocturnă, ţinându-se seamă 
şi de frumuseţa parcului din preajmă. 

In oraş, teatrele de vară încep şi ele să-şi 
deschidă porţile. ÎIncepenia a făcut-o o trupă de 
operetă, la Ambasador, cu opereta „Marinarul“. 

Din trupă face parte mai multe elemente 
bune, între care Băjenaru, Băscănescu, Ghimpe- 
teanu, Margareta Dan, artişti cunoscuţi bine, pe 
lângă mulţi artişti mai tineri cari abiă își încep 
cariera, 

E bună iniţiativa trupei lirice dela „Amba- 
sadori*“ mai ales că şi-a propus să lupte împotriva 
curentului, prea afișat de cealaltă trupă de ope- 
retă, care dă numai operete nemţești. Publicul 
sufere și oricum ar fi e mai bine să i-se deă şi 
ceva muzică franţuzească şi italiană, dacă nu ro- 
mânească, 

Avem şi noi operete româneşti, care sunt 
cu totul nebăgate în seamă de impresarii prea 
negustori. Avem „Crai nou“ al lui Cipian Po- 

rumbescu, o frumuseţă ce rămâne tot necunoscută 
din această pricină; deasemenea e „Moş Ciocâr- 
lan“ al cav. Flondor, o lucrare de valoare şi plină 
de frumoase motive populare. 

Trupa dela „Oteteleşanu“ care îşi incepe 
stagiunea în Iunie a dat exemplul rău al unila- 
teralităţii şi publicul e cam sătul de aceleași și 
aceleaşi operete nemţeşti. 

De aceea trupa dela „Ambasador“ poate va 
reuși să dea o notă nouă în producţiile muzicale 
văratice. 

La lucru mare nu ne putem aşteptă, dar ne 
mulţămim deocamdată chiar numai şi cu o por- 
nire mai largă în alegerea muzicei pentru desfă- 
tarea publicului prin grădini. 

Asupra acestui punct nu s'ar putea stărui 
indeajuns, deoarece e vorba de un public special. 

Sunt oameni cari în timpul iernii nu se clin- 
tesc uşor din casă şi vara năvălesc în teatrele 
acestea văratice în care activitatea artistică e 
foarte discutabilă. 

Şi de accea un control riguros al reperto- 
rilor acestor trupe n'ar fi rău să se facă, fiind 
vorba de formarea postului păturei celei mai mari 
din populaţia capitalei. 

Dar despre teatrele de vară voiu mai avea 
prilejul să mă ocup şi altădată. N. Pora. 


Ce-i cu organizarea partidului? 


Nici în iarna anului 1905 şi nici în primă- 
vara anului 1906 — n'am pornit în lupta electorală 
cu şanse mari de rezultate reale pe terenul po- 
liticei naţionale românești. Incă atunci știam bine 
că întreaga noastră mişcare deocamdată nu are 
alt scop, decât de a pregăti terenul pentru luptele 
viitorului. Aceasta s'a şi verificat. Intr'adevăr re- 
zultatele luptei deputaţilor noştri în cameră sunt 
dela cel dintâi pănă la cel din urmă negative. 
Toate se reduc la unul singur: s'a pus din nou 
la ordinea zilei chestia naţională. Atâta — și nimic 
mai mult! Și e firesc acest lucru în împrejurările 
anormale de astăzi! 

S'a intenționat însă atuncea şi mai mult: 
pregătirea terenului pentru luptele viitoare. 

Sub terenul acesta — n'avem să înţelegem 
numai camera şi opinia publică europeană, ci şi 
altceva. Terenul trebue pregătit în popor. Da, 
massele trebue pregătite pentru luptele viitorului. 
Asta cu atât mai vârtos, că bine știe ori-cine: 
pe lângă toată conștiința naţională, ce există de 








fapt la poporul nostru, politiceşte acest popor e 
cu totul nepregătit. E nepregătit pentru luptele 
de partid, iar cântecul politie al viitorului nu e 
altceva decât: Lupta de partid. Va să zică atunci 
s'a intenţionat mai presus de toate: organizarea 


partidului. . 
Unde am ajuns astăzi, după doi sau trei 


ani de zile? 'S'au tinut o mulţime de?'adunări 
poporale — în urma cărora ce a rămas ? — Câteva 
reminiscenţe plăcute în inimile poporului. De orga- 
nizare ? Nici poveste! Chiar unde s'a făcut ceva 
— e totul numai pe hârtie. | 

In ajunul revizuirii regulamentului de casă 
iar sau mişcat munţii. lar a răsunat strigătul 
obicinuit: Să organizăm partidul! Şi ce s'a născut? 
Numai șoarecele dela Arad. Atâta! Acuma ne mai 
despart câteva luni de punerea în discuţie a re- 
formei electorale, 

Aceia cari sunt puşi în frunte, să deie ini- 
ţiativa. Dela noi — micii conducători dela sate 
zadarnic se așteaptă aşa ceva. Căci eu, sau tu, 
sau 2—3 însoţiţi laolaltă n'avem nici putinţă, 
nici autoritatea de a iniţiă o mişcare generală. 
Noi aşteptăm numai avizul dela cei mai mari, 
ca să pornim mișcarea în cercul nostru de acti- 
vitate. A poftì dela unul, să pornească singur, 
nu se poate, căci o acţiune solitară aduce cu 
sine nimicirea celui ce a pornit-o. 

Ori-cari ar fi, motivele amorţirii actuale să 
le delăturăm. Căci va veni vremea — şi aproape 
este, când iar se vor prezentă candidaţii înaintea 
noastră, a micilor conducători dela sate şi ne 
vor cere sprijinul şi votul. Mulţi dintre noi vor 
întrebă atunci: Ce-i cu organizarea partidului? 

Aceste câteva şire sunt glasul unuia dintre 
acei mulţi, foarte mult, cari văd bine că așa nu 
mai merge. Vremea vorbelor şi a promisiunilor 
s'a umplut, în ce ne priveşte pe noi. Să le lăsăm 
acum lui Wekerle. Un preot dela sate. 


0 lămurire. D-l Atanasie Marienescu, vene- 
rabilul membru al Academiei române ne-a trimis 
o scrisoare în care ne învinueşte că printr'o notiţă 
publicată la cronica literară din nrul 19 al revistei 
noastre am fi făcut aluzie la activitatea literară 
a D-Sale. Constatările noastre cuprinse în această 
notiţă fiind de ordin general, asigurăm pe d-nul 
Marienescu de desăvârşitul nostru respect pentru 
hărnicia şi munca stăruitoare depusă în serviciul 
înaintării noastre culturale şi constatăm din nou 
că rândurile noastre au fost scrise numai pentru 
lămurirea unui principiu şi fără nici un gând 
de a jigni pe cineva. 

o 








pomenit cu piciorul scrintit. Și e vreme de 
atunci, şi totuş când şi când îi abate şi mă 
junghie la os... 

Moş Vlad oftă lung şi-şi plecă capul pe 
piept ca să-şi ascundă lacrămile ce-i năvăleau 
în ochi, 

— Şi mă credeţi până în ziua de astăzi 
sunt atâţea ani şi eu n'am mai pus mâna în 
ziua de Sân-Petru, nici să mut un pai de ici- 
colea! Zi Doamne fereşte de ciasul rău, — și 
bătrânul își făcă cruce cu smerenie. 

Când isprăvi moş Vlad povestea, căruţa 
scoborise dealul Siliştei, şi acum să vedeau şi 
pogoanele popei. Niculae mai învârti de câteva 
ori biciul pe deasupra cailor şi iată-i că ajun- 
seră. Soarele se ridicase de vre-o câteva suliţi, 
— tocmai bine se luase și roua. Fetele și flăcăii 
săriră jos cu secerile pe mână. Se înpângiră cu 
toţii la capul locului, cuprinzând ca vre-o două 
pogoane lăţime. 

Sfârăiau secerile în grâul înalt până la brâu, 
paiul uscat se îndoiă sub dinţii ascuţiţi, şi vår- 
coale-vârcoale de paiu îşi pleacă spicul rumen; 
în urmă, se rânduiau poloagele dese, unul lângă 
altul. Secerătorii se îndemnau cârduri, cârduri, 
care să iasă cu postaţa mai întâi la răzor. Şi 
zoresc tot mai mult acum până nu-i apucă ni- 
miezu şi căldura lenevoasă. Câte o glumă urmată 
de chihote sfioase, presară ici-colea oboseală şi 
câte un cântec de dor se desprinde din pâlcul 








seceritorilor, şi răsună până departe în vale. Doi 
flăcăi mai rânzoşi leagă snopi în urmă, moş 
Vlad bătrânul şi-a sumes cămașa sub chimir, 
șa îndoit căciula pe din două ca să nu-i cadă 
pe frunte, iar la tâmple a pus straşină două foi 
de lipan ca să-i aducă răcoare și să-i ţină de 
umbră. Răsuceşte legătura din două, îngrămă- 
deşte poloage pe ea, apoi se lasă cu genunchii 
şi strânge bine snopii: „Uite mă nepoate, așa se 
leagă !* şi trânti snopu în picioare ca să se po- 
trivească la creastă, apoi îl culcă încet cu ge- 
nunchiu. 

„Nu se leagă aşa tată“ şi ridică snopul 
flăcăului in mână. Ia uite, că de acuma e des- 
legat aproape, dar până la treerat! nu se alege 
praf de el! Strânge-l bine, să icnească, că eşti 
tânăr! Eu când eram în anii voştri singur pridi- 
deam douăzeci de secerători! Acum nu mai sunt 
zilele alea, dar par'că tot nu m'aș da pe lumea 
de azil... 

Flăcăii se întind la lucru, legăturile sfârăie 
în mânile lor, poloagele trosnese sub genunchii 
lui moș Vlad şi snopii se înşiruie în urmă, ca 
nişte chite mari, aurii. Şi fug secerătorii tot mai 
mult în grâu; se depărtează de cap, legătorii îi 
gonesc dela spate, iar în urmă rămâne miriştea 
galbenă şi uscată: Ici, colea a mai rămas câte 
o buruiană mai naltă şi cu frunzele ofilite de 
arşita soarelui şi se leagănă a lene, când vre-o 
adiere de vânt prinde să bată. Soarele îşi cată 





de drum; suie povârnişul învăluit intrun al 
bastru înceţat. Se lasă căldura tot mai năbuşi- 
toare, zăduful încinge spatele secerătorilor şi 
oboseala lenevoasă îi cuprinde. 

E namează. Greerii au amuţit, nici ei nu 
mai ţârâe. Ciocârlia nu se mai aude. Cine știe 
cu ce vânturi s'o luptă în slava cerului! Pitpa- 
lacului de mult i-s'a uscat limba şi nu-şi mai 
chiamă numele. Pe un stc! de rochia rândunicii 
se mai zăreşte răsleţ câte un fluturaș, își tremură 
a lene aripioarele, apoi şi-le strânge încet şi ră- 
mâne lipit de floare. Rar de tot se mai aude 
câte un uruit de poștalion pe şoseaua de sub 
coastă. Secerătorii se ridică în sus, își frâng mij- 
locul şi din când în când își mai înfundă privi- 
rile de-alungul şoselei. Poştalionul se îneacă sub 
vale şi uruitul lui răsună până departe pe coastă. 
Un sul de praf se uneşte par'că cu cerul, iar din 
mijlocul pulberei se desprinde ropotul unui tele- 
gar. Se apropie vârtejul şi călăreţul se închiagă 
mai bine privirilor celor cari îl așteptau. A tăiat 
şoseaua, praful se subţiază în depărtare, iar calul 
păşeşte la trap pe pajiştea verde până peste ge- 


nunchi. Călărețul mai înfige călcâile sub coaste 
şi murgul în câteva sărituri e lângă sece- 
rători. 


— Mai bun lucru, mai bun lucru, răsună 
glasul popei Anton. 

— Sărut mâna părinte şi secerătorii se scu- 
lară în sus cu toţii. 

CRONICA LITERARĂ ȘI ARTISTICĂ. 


Începând cu numărul viitor d-l C. Sandu- 
Aldea, talentatul nuvelist, membru în comitetul 
„Sămănătorului“, va începe să colaboreze regulat 
la „Ţara Noastră“. 

D-l C. Sandu-Aldea e cel mai citit și mai 
iubit prozator din regat la noi; marea populari- 
tate de cure se bucură d-sa în Ardeal, a făcut 
pe mulţi să-l creadă ardelean... 

D-l Sandu-Aldea va publică în „Ţara Noa- 
stră* nuvele originale şi traduceri din marii pro- 
zatori străini. 








o 

Zilele trecute s'a desvălit în Paris monu- 
mentul unui mare autor dramatic, necunoscut 
încă la noi, Henry Becque. 

Pe urma lui Becque s'au găsit şi versuri, 
dintre cari publicăm, cu toate desavantagiile tra- 
ducerei în proză, un sonet de toată frumuseţea. 

Nu mai am nimic care să mi-o amintească... 

Nici portrete, nici suviţe de păr; 

Nici măcar o scrisoare n'am dela ea: 

Le uram amândoi. 


Eu eram brutal — gi leneş. 

Ea eră arzătoare şi crudă... 
Iubirea unui nefericit 

Pentru o amantă necredincioasă .. . 


Intr'o zi ne-am despărțit. 
După atâtea zile de fericire. 
Atâtea sărutări şi atâtea lacrămi, 


Ca doi dușmani înfrânți 
Pe cari ura nu-i mai împuterniceşte 
Şi cari îşi lasă armele să cadă...! 


lar din cugetările sale postume reproducem 
două-trei, mai potrivite spiritului nostru: 

— Nu trebue să se mai scrie piese de teatru; trebue 
să se mai interzică din cele scrise: 

— Defectul egalităţii e că noi o voim numai cu su- 
periorii noștri. 

— Amorul trece, căsnicia rămâne. 

— Eram nebun după o fată; azi mo mai pot vedeă 
în faţă; cum se schimbă oamenii! 


— Eşti democrat... Iată o vorbă carenu te mai leagă 
de nimic; în toate partidele se pomeneşte de democraţie... 


— Intreabă o femeie de ce plânge şi ea nu va gti ce 
să-ţi răspundă : din toate e câte ceva în lacrimile femeilor... 


o 
Ziarele din regat incep să devină mai inte- 
resante,. In „Viitorul“, colaboratorul nostru, N. Pora 
publică fragmente din „Pitorescul Bucureştilor“ ; 








"ȚARA NOASTRA“ 


„Vointa Naţională“ a început să tipărească nuvele 
din Maupassant şi Sienkievitz. O singură obser- 
vaţie: de ce nu se publică numai traduceri inedite 
ci se traduc nuvele cari sunt şi în „Povestirile 
alese“, ale d-lui Sadoveanu? 

Foarte interesante anchete privitoare la 
„Aplauzele în teatru“ publică „Voința naţională“ 
sub semnătura C. R. 

3 c 

Maharajahul din Kapurtala (şeful suprem al 
uneia din ţările Indiei) petrece câte două luni pe 
an la Paris, unde, graţia extraordinarei sale cul- 
turi şi caracterului său simpatic, are foarte 
multe cunoştinţe în înalta societate. 

Maharajahul, care apreciază foarte mult ma- 
nifestaţiile de simpatie al căror obiect e în Paris, 
a ţinut să construiască în ţara lui un palat cu 
arhitectura franceză. E unicul spscimen de artă 
franceză, care se află pe tot întinsul Indiei. Acest 
palat care e o adevărată minune, a costat peste 
cinci milioane de franci şi e împodobit numai cu 
mobile stil Ludovic XVI, cumpărate de maha- 
rajah din Paris şi Londra. 

Un palat francez în stil Ludovic XVI, pro- 
filat pe cerul violet al Indiei — iată un pastel 
care nu-i deloc banall.,. 

© 

Edmond Rostand, celebrul poet dramatic, în- 
soţit de d-na Rostand, s'a dus la Paris, ca să se 
ocupe cu montarea nouei sale piese Chantecler. 

Se ştie cu câtă grijă veghiază Rostand la 
punerea în scenă a pieselor sale: pentru fiecare 
părticică din decor, pentru cea mai mică replică 
a actorilor, el işi are observaţiile sale, cari con- 
tribue foarte mult la desăvârșitul succes al ree 
prezentaţiilor. Rostand, care a fost grav bolnav 
în ultimul timp, e acum vindecat pe deplin. 

o 

D-na Bertha Galeron de Calonne, o poetă 
de mare talent, a făcut un apel la toţi scriitorii 
francezi, rugându-i să doneze cărţi de-ale lor, 
bibliotecii orbilor „cei cari le citesc fără ochi“ 
— spune Pierre Lotti, sprijinind recomandaţia 
d-nei Galeron, 

E interesant faptul că însăşi doamna Ga- 


leron e oarbă... 
o 


0 expozițiune internaţională de arhitectură 
şi bellearte s'a inaugurat zilele trecute la 
Petersburg. Eft. 

Programa 


festivităților de instalare a protopo- 
pului Dr. Ioan Stroia. 





1. Duminecă dimineata la oarele 9!/, o 
delegaţiune a comitetului parohial din Sibiiu- 
Cetate sub conducerea prezidentului Parteniu 
Cosma și o delegaţie a comitetului protopresbiteral 
sub conducerea D-lui Dr. Atanasie Marienescu 
invită pe protopopul la serviciul divin din locuinţa sa. 

2. Delegaţia sinodului protopresbiteral şi a 
comitetului parohial din Sălişte să asociază sub 
conducerea d-lui Dr. Nicolau Comșa. 

3. La 10 oare se începe liturgia şi cântă 
corul mixt sub conducerea d-lui Timotei Popovici, 
prof. sem. 

4. După terminarea liturgiei introducerea 
noului protopresbiter prin asesorul consistorial 
Matei Voileanu şi cuvântarea protopresbiterului 
Dr. loan Stroia. 

5. La 12 oare recepţiune în biroul oficiului 
protopresbiteral strada Măcelarilor 41 etagiul I. 
în ordinea următoare: 

a) Comitetul parohial din Sibiu-Cetate sub con- 

ducerea prezidentului d-l Partenie Cosma. 

-b) Preoţimea tractuală, membrii comit. și sino- 

dului protopresbiteral sub conducerea d-lui 

asesor consist. Matei Voileanu administrator 
protopresbiteral. 

c) Invăţătorii sub conducerea d-lui referent 

şcolar și asesor consistorial Lazar Triteanu. 

d) Reuniunea de muzică sub conducerea pre- 

zidentului, d-l Dr. Miron E. Cristea. 

e) „Reuniunea agricolă română sub conducerea 

d-lui Pantaleon Lucuţa. 

f) „Reuniunea meseriaşilor români sub condu- 

cerea prezidentului d-l Victor Tordășanu. 

g) Eventual alte deputaţiuni. 

h) Preoţimea şi învăţătorimea tractuală se pre- 
zentează sub conducerea protopresbiterului Dr. 
loan Stroia înaintea Excelenţiei Sale D-lui Arhie- 
piscop şi Mitropolit Ioan Meţianu. 


Sibiiu 21 Maiu 1908. 
Comitetul aranjator. 

— Nicolae ia ţine calu şi du-l la căruţă; şi 





vezi dă merindea aia jos. Dar v'o făcui barem 
tată! A mâncat cred şi cel care o pierdut boii! 

— Ei, părinte! dete moş Vlad din cap, lasă 
că sunt băieţii tineri şi pot să mai rabde şi ei! 

— Apoi am pierdut vremea la târg fratel 
Am fost de am cumpărat nişte rachiu și ca omu 
d'ale casei, dar eră o gloată de ziceai ce e asta l 
Şi ce e ziua! te miri când trece... Ei, dar ce 
zici de grâu? şi părintele rupse câteva spice şi 
le frecă în palmă. 

Moş Vlad se scărpină. în cap. 

— Ai grâu părinte! Nu vezi sfinţia ta ce 
boabe? aur nu altceva! Nu găsești toată tarlaua 
asta, la fel. Și ia te uită ce snopi grei, tot unu 
şi unu, par'că sunt nişte berbeci! 

Popa Anton ridică snopul în sus. 

— Ei, dar şti d-ta moș Vlade câte parale 
mă ţine pe mine până acum? Zece poli m'o 
costat numai aratu; nu mai vorbesc de sămânță 
şi cât o să mai cheltui, până l-oi vedeă în magazie! 

— Să fi sănătos părinte! — dete bătrânul 
din cap — omul când e sănătos şi cu voia lui 
Dumnezeu, le face toate. O să cheltuieşti ce vei 
cheltui, dar barem faci munculiţă. 

—- Aşa e moş Vlade, şi popa Anton vântură 
în palmă boabele frecate, — mai ar merge cum 
ar merge, dar nu ne lasă ploile astea în pace! | 
Ce frumos fuse de dimineaţă, şi ia te uită acum 
că iar s'a inourat spre cornul capriil... 





Bătrânul înalţă din umeri şi-şi pune căciula 
în cap. 

— Ei, părinte şi asta e tot dela Dumnezeu! 
El are putere marel... 

— Nu ştiu ce să mai zic moș Vlade!... 
Aide să imbucăm ceva că s'a dus soarele de tot 
de vale. Să vină băieţii... 

Moș Vlad dete o gură şi secerătorii o luau 
spre coastă. Fetele se incârduiră devale cântând, 
iar în urma lor veneau flăcăii cu pălăriile pe 
ceafă şi descheiaţi la piepturi. Până sosi părin- 
tele și cu moş Vlad, fă și întinsă masa sub părul 
crăcănos de pe deal. Alţii au dat fuga până la 
cișmea şi sau mai răcorit în părăiașul limpede 
și rece; iar câteva fete cu obrajii aprinși ca macul 
dela ureche, aduseră şi un fedeleş plin cu apă 
proaspătă... 

+... Dupăce au mâncat bine cu toţii şi s'au 
mai odihnit, tinerii au întins câteva hore pe iarbă, 
apoi s'au împrăștiat — fete şi flăcăi — prin fânul 
înalt până la brâu. Popa Anton şi cu moș Viad 
au rămas amândoi sub păr şi trag fumuri. Bă- 
trânul ga înfundat luleaua cu tutun d'ăla bun, 
adus de popa dela târg. Şi cum stă aşa răstur- 
nat într'o rână, moş Vlad îşi suge fălcile şi dă 
drumul la fum câte niţel; par'că îi e milă să-l 
dea afară, că prea miroase frumos! Şi-i spune 
bătrânul, popei câte în lună şi-n soare. Ii spune 
de când eră el mic: unde se pomeneă pe atunci 
lumea de astăzi; eră alt câmp, alt rod; ară fie» 








care unde vrea, şi sgăriă pe ici, pe colea şi se 
făceau bucate, berechet Și eră lumea indestu- 
lată, dar acum, acum a eşit necuratu pe pământ, 
dacă nu mai vrea nici Dumnezeu cu noi! Și 
moș Vlad spune trecutul, spune zilele lui, şi le 
impopistrează ici-colea cu câte o snoavă. In 
glasul lui cam răgușit şi uscat plânge par'că un 
dor depărtat. Bătrânul îşi plimbă luleaua când 
la o falcă când la alta şi rar de toi mai ţâş- 
neşte câte o stârhie de fum pe alături cu ciu- 
bucul... 

Când s'a ridicat moş Vlad în capul oaselor, 
se inorase bine. Dinspre soare-răsare prinse să 
sufle un vântuleţ rece şi câte un tunet se spărgeă 
de-alungul văiei. Popa Anton se ridică şi el 
în sus. 

— la te uită ce prăpăd de ploaie vine moş 
Vlade! 

— Păi asta erà să spun şi eu! Unde or fi 
băieţii ăia, să strângem snopii, că de i-a plouă, 
nu se alege nici praful de ei!... 

Bătrânul dete o gură cât putù şi fetele şi 
flăcăii se strânseră ca puii la clocă. În câteva 
clipe căile fură rânduite şi ploaia sosi şi ea. Se- 
cerătorii şi cu popa Anton se îngrămădiră cu toţii 
sub coviltiul căruţei. Norii se îndesesc din ce 
în ce, bolovanii negrii se prăvălesc unii peste 
alții şi cerul pare că se lasă pe pământ. O ceaţă 
întunecoasă învălue zarea; ploaia uruie cu bă- 
gici pe coviltir şi câte un fulger scăpără printre 

Educaţia ţăranului nostru. 


Țăranul nostru ardelean, stâlpul şi tăria nea- 
mului românesc din această patrie, în era domi- 
naţiei maghiare, a pierdut mult din firea sa veche, 
mai ales şi din motivul, fiindcă greutăţile traiului 
au devenit tot mai mari, iar impulsurile de 
„a-şi părăsi culcușul tot mai inteţitoare. Prin ie- 
şirea ţăranului dela vatra părintească și căutarea 
unui mod de traiu, în situaţia și imprejurări noue, 
a ajuns în coatingere cu alte soiuri de oameni, 
'feluriţi în limbă, moravuri şi imbrăcăminte și peste 
tot în modul lor de traiu. 

In virtutea legilor psihologice, pe urma că- 
rora cei mai mici imitează pe cei mai mari, ne-am 
“trezit, că se furigeazd în limba, portul și moravu- 
rile lui străinism. Din firea sa istet, câte un fi- 
-cior de ţăran, văzând pe la lucrul, unde a fost: o 
pălărie ungurească ţanţoşe sau un şerpar mai 
“sclipitor, cei dintâi bănuţi și i-a pus pe atari 
scule. Motivul iarăş e de ordine psihologică. 
"Voia şi el să se arete cu ceva între ficiorii de 
bogătani rămași acasă. Aceştia, să nu rămână 
mai pe jos şi-au cumpărat şi ei; și în scurtă vreme 
ne-am trezit că pălăriile vechi cu păreţii laţi au 
fost înlocuite cu pălării cu păreţi strâmţi, modă 
ungurească.  Mi-aduc aminte, cum în copilăria 
mea nu ai fi văzut o rochie în întreg satul; acum 
şi sărăntoaca cea mai de jos e cu rochie. Me- 
ritul, ori mai bine nemeritul se cuvine în mare 
parte şi servitorilor şi servitoarelor. Nu mai pu- 
ţin aşi învinui şi pe preotesele, dăscăliţele şi 
“crâşmăresele, cari au dat pilde rele femeilor, în- 
troducând tot felul de mode pocite şi schimono- 
.sind frumosul nostru port antic. 

Aici e o mare primejdie şi e bine că ne-am 
trezit. Inceputul l-a făcut comitetul Reuniunii agri- 
«cole române din comitatul Sibiiului prin edarea Al- 
manahului de cusături şi țesături, o operă monu- 
mentală, a cărei valoare azi, noi nu o pricepem. 
A continuat apoi d-şoara Minerva Cosma prin o 
-asemenea lucrare în stil mai mic; deasemenea de 
-neprețuită valoare şi azi se continuă lucrarea prin 
cele două şcoale de industrie casnică dela Orăştie 
-şi Sibiiu. Asta e o muncă frumoasă şi vrednică 
-de toată lauda pentru înițiatoarele şi conducătoa- 
rele lor. 


Pericolul de a ne perde portul e aci, cee 
de făcut?... 


Inteligența noastră dela sate: preoţii și tn- 
văţătorii din poziţia lor să nu întrelese a scoate 





la iveală pe amvon şi la catedră: frumuseja 
portului românesc, moştenit dela părinţi. Copiilor 
în şcoală să li-se spună, ce caricatură e cutare 
ficior din sat cu cisme de lac, cu cioareci de habă, 
cu pălărie, ce acopere numai vârful capului. Pare 
că să nu-l vezi. Dar apoi cât de bine îi şade 
lui Iuon a Culi în portul românesc străbun. 


Cu atâtă nu-i de ajuns însă. Li-se impune 
inteligenţilor dela sate să vină cu sfatul lor 
direct, căutând pe singuratice femei, să le abată 
dela calea greşită. Ba mai mult să le pună în 
coatingere cu cusutoarele cunoscute de mâăsestre, 
ca să lucreze după motive româneşti. Ar fi de dorit, 
ca fiecare sat să aibă câte un album din cele 
pomenite. Întrucât nu e cu putinţă să se facă o 
selecţie a formelor frumoase la scule bătrâne, 
cari pe ici colea se mai păstrează prin câte un 
fund de ladă. Am putea merge mai departe să 
constituim în fiecare comună un juriu de este- 
tici a portului țărănesc. In fruntea acestei su- 
blime mişcări culturale să se înroleze preotul şi 
învățătorul. |! 

Ziarele noastre să prindă lucrul în mână şi să 
facă o propagandă cât mai Intinsă în folosul acestei 
mișcări culturale, căci un popor; care nu-şi pre- 
țuseşte bunurile culturale, hărăzite dela moşi stră- 
moşi, nu e vrednic să trăiască nici o clipă. Mai 
cu seamă nu atunci, când aceste bunuri corăs- 
pund unor principii de estetică, de o ordine mai 
superioară. Cine oare ar mai dubità că portul 
românesc pe alocurea întrece în frumuseţe pe a 
tuturor popoarelor conlocuitoare și se ridică la 
o înălţime chiar pus sub cea mai severă critică 
a esteticianilor de profesie?!!! 

Toată lumea chemată şi nechemată a fost 
silită să recunoască superioritatea lui, să-l ad- 
mire şi să se delecteze la privirea lui. Și dacă 
străinii o au făcut aceasta, noi să nu ne în- 
cântăm de el? Deja până acuma ni-s'au furat 
multe din concepţiile noastre estetice şi s'au 
ascuus prin cele fabricate, prezentându-le ca ori- 
ginale a cutărui şi cutărui străin, 

Incă una: In şcolile noastre de fete să nu 
fie permis a lucră decât după modele româneşti. 
Pornită mișcarea pe toată linia în scurtă vreme 
putem opri, ba chiar abate acest curent pri- 
mejdios, care ameninţă a înăduşi adevăratul duh 
românesc. La lucru deci cu Dumnezeul.! 

Dr. Petru Șpan. 








norii intunecoşi și ca o sabie de foc taie cerul. 
Acum nu mai samănă a ploaie. Curge de crezi 
că toarnă cu găleata de sus, par'că s'a deschis 
cerul! Iar pe sub căruţă vâjăie părăiaşe, ducâd 
la vale iarba scoasă din rădăcină şi spice de grâu 
înoată pline de noroi. După vre-o jumătate de 
-cias așa, spre scăpătat se deschise o gură de lu- 
mină şi ploaia mai conteni. Moş Vlad se scârmă 
sub brâu să scoată luleaua, să mai omoare tim- 
pul. Dar n'o găsi. 

— Na! am pierdut luleaua. Mi-se pare că 
am uitat-o sub păr, mă duc s'o caut — și sări jos. 

Ce credeţi c'o să stea! Se luminează tot 
a ploaie! Ia uitaţi-vă ce sodom de nori se ri- 
dică spre răsărit]... 

lar începu să tune. Norii se îngrămădese 
mai mult și se sfărâmă unii de alţii şi fulgerile 
luminează intreaga vale. O dungă albă și groasă 
cât un sul, cuprinde tot cerul în partea despre 
miază-zi ; un tunet puternic urmat de trăsnete, 
făcu să răsune împrejurimile şi căruţa se sgudui 
pe roate. Fetele şi flăcăii se ingrămădiră mai 
mult în fundul coviltirului, lângă popa, cuprinşi 
de spaimă. Nu mai vedeau înaintea lor decât o 
lumină albă şi sclipiri de fulgere le scăpărau prin 
ochi. Se sfiau din clipă în clipă și închideau ochii 
ca să nu vadă când trăsnetul s'o sparge deasupra 
coviltirului. 

După câtăva vreme, revenindu-şi în fire se 
uitară în juru-le temuţi și li-se păreă ciudat că 








au scăpat teaferi... Dar totuș nu se indoiau că 
trebue să fi trăsnit ceva pe deal. 

Coboriră cu toţii din căruţă şi deteră fuga 
pe coastă. Dar rămaseră înmărmuriţi când vă- 
zură pe moș Vlad trântit jos sub păr. Capul alb 


"ca zăpada eră spart în două de trăsnet, iar tul- 


pina părului eră şi ea spintecată pe jumătate. 
Când sosi şi popa Anton nu-şi mai puti ţinea 
plânsul și lacrămile îi scăldară obrazul ars de 
soare. 

— Săracu! Dumnezeu să-l ierte! Aşa i-a 
fost lui scris! La zi mare! Par'că nu-i eră de 
bună! Prea a fost vesel astăzi toată ziua — și 
popa Anton își făcu cruce și oftă adânc, iar fe- 
tele și flăcăii rămăseseră pe gânduri... 


— Dintr'un carnet. — 


Un parvenit se miră cum de mai fac po- 
litică oamenii cari au parale. 


o 
Nu sfatul barbierului trebue să ceri când 
vrei să-ţi laşi barbă, fiindcă lui nu-i convine, 


g o 
Avem atâtea pilde de scriitori cari au în- 
ceput frumos ; au continuat prost -- şi totuş, 


mai regretăm pe morţii în floarea vârstei, cari 
„promiteau“ !... — e — 














ECONOMIE. 


Fonduri culturale. 

„Fi-ti gata, că nu ştiţi ziua și ciasul, când 
dreptul judecător va veni“. 

Dacă noi românii am fi urmat imboldului 
acestei sentinţe, art. de lege 27 din 1907, nu 
ne-ar fi aflat aşa de nepregătiţi pentru a nu-i 
puteă satisface prescriselor, 

Această sentinţă  muitgrăitoare, ne place 
a o explică numai și numai la vieaţa vecinică şi 
nicidecum la vieaţa vremelnică ; cu toatecă zilnic 
ar trebui să o avem în vedere, „ca o anghiră 
tare şi folositoare“. 

A noastră deviză, mai mult este „Lasă-mă 
să te las“. Iară ca scut de apărare a acestei co- 
modităţi, de regulă ne-am luat refugiu la prover- 
biala sărăcie a poporului român; pentruca din 
ce suntem săraci tot mai săraci să devenim. 

In afacerile noastre de interes obștesc, nici- 
când n'am aplicat multgrăitoarea pildă a: „Talan- 
ților“, zicând celor cu cinci şi cu doi talanţi: 
„Preste puţine a-ţi fost credincioşi, preste multe 
vă voiu pune“, şi iară, celui cu un talant: Du-te 
dela mine netrebnicule în focul cel de veri“. 
Mai bucuros am exclamat: „lartă-ţi-se ţie păcatele“, 
pe care le motivezi cu proverbiala sărăcie! 

Cine va zice, că poporul român nu e sărac, 
acela nu-l cunoaște. Cine va zice însă, că din 
cauza sărăciei nu se pot întemeiă fonduri culturale 
şi alte făptuiri de interes obștesc; acela sau că 
nu e român adevărat, sau că e dușman de moarte 
al poporului român, ori apoi un trântor în ade- 
văratul înţeles al cuvântului. 

Nu suntem noi aşa de săraci, precum ne 
zugrăvese cei mai nepăsători şi comozi ori ego- 
işti. Suntem săraci numai, pentrucă nu desvoltăm 
destul interes şi nu căutăm căi şi mijloace prin 
cari să delăturăm sărăcia dela noi. Suntem să- 
raci, pentrucă prea ne-am împrietinit cu luxul şi 
cu băuturile spirtuoase. Suntem săraci, pentrucă 
ştiinţa modernă a scos de prin bisericile noastre 
predicile cele vechi, sub cuvânt că sunt prea 
obositoare și nu mai corespund timpului în care 
trăim. Acestea însă, nu sunt înlocuiie cu altele 
moderne, şi unde sunt, ele sunt ticluite tot după 
calapodul celor vechi, ori că sunt luate din sfe- 
rele cele mai înalte ale ştiinţei moderne, faţă de 
cari poporul rămâne rece şi lipsit de hrana su- 
fletească. (Onoare puţinelor excepţiuni). 

Da, suntem săraci; pentrucă dacă nu ne 
putem avântă pe cuiul cel mai de sus, apoi cu 
începuturi modeste nu ne mulţămim, mai bine 
nu facem nimic! Ne luăm refugiu la sărăcia 
poporului şi cu aceasta ne-am spălat mânile. 

Am avut şi avem oameni săraci, cari însă 
prin muncă şi economizare cinstită; încetul cu 
incetul, s'au ridicat şi se ridică treptat la fru- 
moase averi materiale. 

Am avut şi avem comune bisericești sărace, 
cari însă prin o conducere şi chiverniseală con- 
ştiinţioasă, s'au ridicat și se ridică _ treptat la 
averi materiale corespunzătoare. Şi ne cade 
tare bine, când auzim astfel de vești îmbucu- 
rătoare. Ce bine ne-ar cădeâ însă, când despre 
toate comunele noastre bisericești, am auzi astfel 
de veşti înălțătoare de suflet. 

Asupra : singuraticelor persoane ori familii 
nu avem dreptul de dispunere, cu privire la eco- 
nomizarea şi manipularea câștigurilor lor. Auto- 
rităţile noastre bisericeşti, au însă dreptul de a 
impune comunelor bisericești, nunumai manipu- 
larea corectă şi conştiinţioasă a averilor lor; 
dar şi îndatorirea de a căută căi şi mijloace prin 
cari să-şi înmulţască averile. 

In privinţa aceasta, autorităţile noastre bi- 
sericeşti, din când în când, au şi dat unele in- 
drumări şi au îndatorat pe cei chemaţi, cu în- 
deplinirea acestora. Ca multe altele, aşa și 
această îndatorire, a rămas literă moartă, (onoare 
excepţiunilor). Nici unul dintre cei cari wau dat 

ascultare, n'a fost tras la răspundere. A fost 
destul să-şi ia de pavăză proverbiala sărăcie și 
„nici un fir de păr nu s'a mișcat de pe creştetulsău“. 

Cercetări mai amănunțite nu s'au făcut. 
De o interesaro şi impunere directă și cu toată 
rigoarea nici vorbă. Totul s'a lăsat în grija şi 
la bunăvoința singuraticelor persoane conducă- 
toare, cari îngropând talantul încredinţat lor, nu 
s'au cugetat la răspunsul ce vor trebui să-l deă, 
„când dreptul judecător va veni“. Astfel, toate 
evenimentele mai însemnate, ne-au aflat totdeuna 
nepregătiţi, adecă „săraci“. 

Nu este pentru noi nici o afacere de interes 
obştesc, la care să nu ne validităm sărăcia. Şi 
nu ne cugetăm, că fericitul mitropolit Andreiu 
din sărăcia poporului român, a făurit monu- 
mânte de mare valoare, cari l-au făcut nemuritor. 
Nu ne cugetăm că „Asociatţiunea“ şi alte insti- 
tuţiuni de valoare, au fost zămislite şi crescute, 
tot numai din sărăcia poporului român. „Voieşte 
şi vei puteâ“. Voinţă și pricepere să fie şi toate se pot. 

Cunosc o comună săracă, care se susţine 
numai din aruncuri. Acum 20 de ani, a pus 
bază la un „fond cultural“, cu neinsemnata sumă 
de 16 fl. 50 cr. De prezent acel fond numără 
peste 7000 cor. Tot aci, acum 10 ani, o femeie 
binefăcătoare a pus bază la un „fond pentru în- 
frumsețarea bisericii“ cu suma de 100 fl. Acel 
fond de prezent numără peste 2000 cor. Acum 
8 ani, la ziua sf. Andreiu, s'a încassat dela copii 
de şcoală câte 1—3 cr. in total 6 cor 40 fil. Cu 
această sumă s'a pus bază la „Fondul Andreian 
al copiilor“. De prezent acel fond numără peste 
200 cor. Se înţelege, că dela început şi până de 
prezent, nu s'a lăsat nici o: ocaziune nefolosită 
pentru alimentarea acestor fonduri. Sa înfiinţat 
o bibliotecă care asemenea valorează vre-o 200 
cor. Sa inființat o „Insoţire de credit“ sistem 
Raiffeisen care de prezent are două fonduri fru- 
moase și s'au efeptuit încă multe alte lucrări de 
interes obştese. Toate aceste numai şi numai 
din sărăcia poporului din acea comună, care nu- 
mără abiă 1000 locuitori. Și, spre mirarea celor 
cuprinși de fantoma sărăciei, locuitorii acelei co- 
mune, materialicește sunt In prezent mai bine 
situaţi ca acum 20 ani. 

Ştiu şi cred, că mai avem asemenea co- 
mune, cari cu prevedere au pus laoparte „bani 
albi pentru zile negre“. Onoare conducătorilor 
lor. Cele mai multe însă, stau şi de prezent în 
nelucrare şi nime nu le sileşte la o vieaţă mai 
productivă. Le lipseşte insufleţirea şi „conducerea 
conştienţioasă. Acestea cu drept cuvânt pot ex- 
clamă: „Doamne, om nu am care să mă arunce 
în lac“. 

Cunosc apoi o comună bine situată, a cărei 
biserică din vremuri mai bune, şi-a câştigat fru- 
moase averi. Inainte cu 30 de ani de zeci de 
mii fl. şi care pentru susținerea școalei n'a spesat 
nimic. Astăzi dispune de un capital însemnat şi 
preotui e putred de bogat. Cu toate acestea 
pentru compunerea raţiociniului încassează anual 
câte 200 cor. sub titlul „spese de administrare“ 
etc. Se sbate însă ca peștele pe uscat, ca pentru 
şcoală, biserica nici de prezent, să nu contribue 
cu nimic. 

Dacă se vor află multe comune de acestea, 
aceea ce nu mă îndoiesc, Doamne! ce sume fru- 
moase ne-ar da la sporirea fondului cultural, care 
ar servi un scop comun și măreț și nu scopuri 
egoiste şi ipocrite; fie computate şi numai su- 
mele de sub titlul „spese de administrare“ ete. 

Dacă n'am fost destul de preocupaţi şi pre- 
văzători în trecutul pe care nu-l mai putem re- 
aduce, ca să-l folosim cu mai multă iscusinţă şi 
stricteță, să nu perdem din vedere, că dacă nici 
prezentul nu-l vom şti apreciă, răul de azi, se 
va puteă repetă şi mâne ori poimâne şi atunci: 
„Rătăcirea din urmă, va fi mai rea ca cea dintâiu“. 

E de urgenţă dar, ca pe lângă fondul cul- 
tural general, să se înființeze fără de nici o deo- 
sebire, în toate comunele parohiale sub cea mai 

aspră răspundere a celor chemaţi, câte un fond 
cultural parohial. 

Fără de nici o abatere, fondurile de nou in- 
ființate precum -și cele existente, an de an să se 
augmenteze din felurite izvoare şi la toate oca- 
ziunile binevenite. 

Să nu uităm, că nu e destul numai cu fon- 
dul cultural general, acesta singur, pe lângă toate 
încordările ce se vor face cu colecta pentru spo- 
rirea lui, totuș nu va putea să satisfacă tuturor 
trebuinţelor actuale şi viitoare. 

Infiinţarea fondurilor culturale parohiale o 
reclamă şi următoarele motive: 

Locuitorii comunelor, cari deja au fonduri 
culturale, la care ei au contribuit cu dinarul lor, 
fiind ei mai puţin avizaţi la ajutorul din fondul 
general; nu vor fi aplicaţi să aducă jertfe mai 
însemnate pentru fondul general, de care vor be- 
neficiă, acum sau în viitor, mai cu seamă, ceice 
nu.posed asemenea fonduri.. 

Ţăranii noştri, în nepriceperea lor, nu vor 
fi aplicaţi a jertfi pentru fondul general nici atât 
cât pot, sub cuvânt, că dau altora când știu însă, 
că pentru ei dau şi ei sunt stăpâni pe avutul lor; 
mâna li-se va deschide mai cu dărnicie, 

Celor chemaţi a întemeiă aceste fonduri, li-se 
vor îmbiă peste an multe ocaziuni, din cari ei 
ca oameni cuminţi şi cu râvnă pentru înaintarea 
unui scop măreț, totdeauna vor şti să tragă fo- 
loase. Se vor mulţămi de puţin ca şi de mult, 
căci, mai bine ceva decât nimic. In felul acesta, 
fondurile culturale de prin parohii se vor puteă 
augmentă fără nici o greutate. 

Se inţelege, că în ambele cazuri, atât faţă 
de colecta ce se va întreprinde pentru fondul 
cultural general, cât şi faţă de singuraticele fon- 
duri culturale de prin parohii, poporul trebue 
luminat şi clarificat. „Tot începutul e greu“! 
Greutăţi vom întimpină şi în cazul de faţă și 
mai cu seamă vor întimpină greutăţi, aceia cari 
au fost dedaţi cu vieaţa comoadă. Stârniţi însă 
acuma din așternuturile cele moi, se vor dedă 
pe încetul şi ei cu o vieaţă mai laborioasă spre 


' binele obştesc. 


Alte roade ar fi adus „Discul Mitropolitan“, 
dacă poporul ar fi fost luminat şi clarificat. Ne- 
păsarea şi neinteresarea celor chemaţi a dat 
anză la alte combinaţiuni din partea poporului. 
Discul a rămas de regulă mai tot gol şi în parte 
covârșitoare poporului nici astăzi nu are cuno. 
ştință de menirea lui. Dacă tot astfel vom urmă 
şi în cazul de faţă; nicicând nu vom ajunge la 
creangă verde. Tot săraci vom rămâneă, 

Știu, că toate fondurile acestea laolaltă, 
ori-cât de succese vor fi; deocamdată totuș nu 
vor puteă să satisfacă tuturor trebuinţelor actuale, 
ele ne vor prinde însă odată bine și acest lucru 
trebue să-l avem mai mult în vedere, viitorul. 
La lucru deci, până când nu e încă prea târziu. 

Ce privește „banca culturală“, nu ştim încă 
ce părere îşi va dă Veneratul consistor, se 
poate însă prevedeă, că din anumite motive pon- 
deroase, aceasta cu anevoe va vedeă lumina 
zilei. Prea e o afacere gingaşe cari o să taie 
adânc în vieaţa noastră bisericească. Orice se 
va întâmplă însă, ţinta noastră principală să fie: 
Înființarea şi sporirea fondurilor culturale. 

Cei puţin credincioși ori cuprinși de fan- 
toma sărăciei, să cerce a face socoteala la ce 
sumă considerabilă am puteă să ajungem și 
numai în 25 ani, dacă în fiecare comună paro- 
hială se va pune bază fondului cultural fie şi 
numai cu 20 cor. care apoi an de an să se spo- 
rească şi numai cu câte 10 cor. plus interesele 
şi plus sumele mai mari ale fondurilor existente. 

Bisericile noastre, cu nimic nu ar fi pres- 
curtate, dacă cei interesaţi s'ar Invoi ca intere- 
sele de pe un an, ale tuturor fondurilor existente, 
fără de nici o deosebire să treacă în favorul 
fondurilor culturale. 

„Cine dă, lui îşi dă“. i. 

HANUL DELA STENA. 


— Roman din vieaţa macedonenilor. — 
V. 

O săptămână trecuse și Risto erà încă la 
Stena. 

Nu-i venià să plece; g'apoi, nici maveà o 
țintă hotărită. 

Erà bine acolo; auzise că în pădurile din 
dosul muntelui, umblau cete de mistreți. Risto 
îi pândise la luminișuri, dar n'avusese încă noroc 
să le deă de urmă. Impuşceă iepuri și părechi 
de porumbei sălbateci în fiecare zi. De o săptă- 
mână, un foculeţ viu se aprindeă în toate serile 
pe coasta muntelui. In dogoarea lui, Risto în- 
vârteă o frigare de lemn, încărcată cu tot felul 
de vânat; şi de o săptămână, bulgarii din han 
mâncau cum nu mâncaseră toată viea!a: picioare 
de porumbei graşi, piepturi de granguri şi frip- 
tură de iepure. 

Erau patru bulgari: hangiul, un frate al 
său și doi servitori vânjoşi, cu sprâncenele negre 
atârnate deasupra ochilor crunţi. De când ve- 
nise Risto la han, ei trăiau grozav de bine: seara 
cu fripturi calde, de pasăre, la prânz cu răcituri 
de iepure. 

Ba dela o vreme, începură să se îngraşe: 
Risto îşi făcuse o undiţă şi prindeă peşte în lac; 
Bulgarii făceau regulat ciorbă şi se ospătau îm-- 
părăteşte. Zi cu zi, se împrieteneau cu noul to- 
varăş; nu-l întrebară însă nici de unde vine, nici: 
unde se duce. Unul din servitori își luase grija- 
să laude mereu împrejurimile Stenei, ca să-l mai 
țină pe Risto acolo. 

Flăcăul înţelese că bulgarii trăgeau folos 
de pe urma lui și sbieră că el îi hrăneşte ca pe: 
orbi, iar ei îi maiiau şi parale pentru dormit. Din: 
ziua aceia, nu-i mai cerură nimic; nici fânul 
calului nu trebui să-l mai plătească. 

Intr'o zi, Risto întârziase în pădure. Cei 
patru bulgari îngrijorați şi cam flămânzi, eşiseră. 
din han şi-l aşteptau. Il văzură târziu de tot, 
scoborând coasta, cu ceva greu la spinare. Erà. 
un pui de mistreț. Risto gâfăiă. Trânti sălbătă- 
ciunea moartă, și el se întinse pe iarba pârjo- 
lită de cele dintâi răsuflări ale toamnei. 

Hangiii se învârteau pe lângă pradă şi-şi 
frecau mâinile. Unul plescăiă limba de cerul 
gurii, iar altul scăpără din cremene sub nişte 
uscături adunate în grabă. O flacără lungă în- 
cepu să fâlfăie în curând. 

In seara aceia, a fost mare sărbătoare 
în han. 

Fălcile îngrășate ale bulgarilor munciră până 
cătră miezul nopţii, plosca lui Risto întră de 
patru ori în pivniţă, capetele se înfierbântară şi 
arseră curelele cari le ţineau legată limba. 

In zori, fură treziţi de sgomotul unei hă- 
răbale. 

Veniă un om cărunt și doi băieţi; păreau 
foarte bogaţi. l 

Cel bătrân abià puteà umblă de bine trăit 
ce erà. Gàfáià, îşi vâră mereu degetul după 
ceafă, și se uită minunat în jurul său. 

Spuneă, cu ochii lăcrămaţi că de patruzeci 
de ani n'a mai văzut el locurile acelea. 

— Când am plecat eu de-acasă, tot p'aici 
am trecut. Eram băiat sărac atunci. Hanul parcă 
eră mai nou. Alţi oameni erau pe aici, jupân 
hangiule; alte vremuri. Uite, colea am dormit eu 
o noapte, culcat pe fes şi pe lacrămile mele. 
Că am plâns eu mult în noaptea aceea, jupân 
hangiule, am plâns mult că eram tare singur şi 
amărit și nu ştiam pe ce drumuri s'o iau. Acù 
slavă domnului, uite am bani berechet şi mi-am 
adus doi feciori de prin lume. Da d-ta ce-ai 
p'aicea de mâncare? 

— Să vă dăm niște friptură de mistreţ tânăr 
şi ceva peşte prăjit, proaspăt şi să facem o 
ciorbă, cum voiţi, — ceva vânat... pasăre... 

— Ehe, bune lucruri!... Asta se vede că 
e lucru nou p'aici; când am fost rândul celalt, 

am mâncat numai praz şi pâine uscată... Acu 
mă duc acasă, că ai mei tot mai trăiesc şi 
m’ aşteaptă. Uite, le duc și doi fecioril... 

Bogătaşul întră în han, clătină capul pri- 
vind la pereţii fără var, la scândurile putrede. 

Până să-i aducă mâncarea, el arătă băie- 
ţilor tot hanul. 

Apoi, îşi lărgeă nările de plăcere, mirosind 
aburul fripturei. Ziceă că el de când e n'a mâncat 
aşa bine. Şi se lăudă la ce mese a stat în cei 
patruzeci de ani cât umblase prin lume. 

— Da nicăiri, zău, n'am mâncat aşă ceva l... 

Hangiul îi spuse că vânatul îl aduce un 
băiat pripăşit în han de vr'o zece zile. 

— Unde e acum? 

— Păi s'o fi dus după iepuri. 
să vie!... 

Risto pică tocmai pe la prânz. Călătorul 
«cărunt îl cercetă de sus până jos şi zice: 

— Voinic băiat! Al cui eşti băiete? 

— Da d-ta al cui eşti? întrebă Risto. 

— Eu? Eu sunt din Bobostiţa; băiatul lui 
Toli Casapu sunt eu... 

Risto îşi aduse aminte de el: răposatul îi 
vorbise adesea de Nuşi, feciorul lui Toli Ca- 
sapu ; spuneă că e un băiat cam prostuţ, dar tare 
cumpătat și econom. 

— Ala o să facă parale! spunea 'Timco 
ori de câte ori venià vorba de Nugi al Casa- 
pului. 


Trebue 


Acum, Nuşi se întorceă acasă îmbătrânit, 
gras, cu sufletul înstrăinat de locurile pe cari le 
părăsise în tinerețe. 

— Și... te duci la Boboştiţa? — întrebă 
Risto, pe gânduri. 


— Mă duc, da nu stau mult acolo, o lună 
două, să vadă şi băieţii casa unde sa născut 
tatăl lor, să-şi vadă bunicii. De anul nou, vreau 
să mă intorc la Atena, fiindcă m'așteaptă nevasta. 
Ea n'a vrut să vie şi nici pe noi nu ne-a lăsat 
să stăm mai mult. De altfel şi eu vreau să fiu 
în Atena de anul nou. Am multe treburi acolo.. 
multe treburi... Da n'ai puteă să faci rost de 
“ceva vânat proaspăt, să ducem cu noi? Iţi plătesc 
bine băiete, că eu am bani mulţi şi nu mi-a 
plăcut niciodată să nu dau dreptul omului.. 

Risto făgădui că întrun ceas, aduce ceva. 
Intr'adevăr, cât să doarmă bătrânul după masă, 
el se învârti în pădure şi aduse doi cocoşi săl- 
batici de toată frumseţea. 

Nuşi îl bătu pe umăr şi râse inăduşit. 

— He! Doamne ajută! Așă de! Brava! 

li dăda o medjidie şi începu să se gătească 
de plecare. 

Vânătorul îl priveă cum strânge cuferile 
gâfăind, cum se ceartă pentru nimica toată și cum 
se văită de dureri la piciorul drept. 


Îl priveă în neştire şi se gândea la omul 
acela putred pe care nici o dragoste nu-l mai 
leagă de locurile strămoşeşti. Se uită la cei doi 
băieţi cari se mirau de tot ce li se întâmplă şi 
n'aveau nici o tresărire în faţa frumuseţii lacului 
şi a munţilor, bătuţi de soarele tomnatec. 


— Oare eu n'aş face tot ca el, dacaş plecă 
în lume? Dacă nu voiu muri de foame, am să 
câștig bani, prăpădindu-mi tinereţele prin pivniţi 
umede sau păduri întunecoase. 

Am să mă îngraș, am să mă însor cu vr'o 
femeie de acolo şi am să-mi uit de sat şi de 
mama şi de surori şi de toţi!... 


Și atunci mai mult ca totdeauna i se sta- 
tornic! gândul să rămână la Stena, în pădurile 
ei fermecate, lângă lacul ei bogat. Acolo, nu-l 
întrebă nimeni ce face, nici nu-i porunceă ce să 
facă. Acolo, veniau călători din toate părţile; 
toţi aduceau cu ei, din lume, o învăţătură nouă; 
dela fiecare află câte ceva, asculta poveşti, îşi 
ascuţeă mintea. 

Megidia pe care i-o dase bogătaşul îl invăţă 
să nu mai plece din Stena să umble mai mult 
în munte şi să vânză vânatul la călători. 





Cine ştie, poate că într'o zi va aveă atâtea 
parale, câte îi trebuiau să se întoarcă cu cinste 
acasă. » 

Se hotărise. | 

Când eră gata de plecare Nuşi, Risto se 
apropie de el, și intinzându-i punga, îi zise: 

— Iacă cinci lire, Kir Nuşi... Să întrebi 
în Bobostiţa de văduva căreia i-a murit bărbâtul 
în pădure, şi să-i spui că te-ai întâlnit, departe, 
— să nu-i spui unde — cu băiatul ei plecat în 
lume. Să-i spui că el se gândeşte mereu la ea, 
că e bine şi că o să-l vadă curând... Așa să-i 
spui, Nuşi!... 

Băieţii ascultau miraţi, 
umeziseră ochii.. 

— Să trăieşti băietel.. Strigă el. Să trăiești |... 

Apoi, când trăsura porni, arată cu degetul 
pe Risto şi şopti feciorilor săi: 

— Aşa să faceţi şi voi! Aşa am făcut şi 
eu, aşa fac toţi băieţii cum se cade!.. 

Și se pierdură în praful drumului. 

(Urmează). 


iar bătrânului i se 


ȘTIRI 


Despărţământul IV al „Astrei“ a ţinut Dumi- 
neca trecută adunarea generală în orăşelul Ocna, 
din apropierea Sibiiului. 

Incă de dimineaţă, membrii acestui despăr- 
ţământ în frunte cu directorul Dr. E. M. Cristea 
au pornit spre Ocna, unde au fost întâmpinați cu 
urale de cătră săteni. 

Deschiderea festivităţii sa făcut chiar în bi- 
serica ortodoxă a orășelului, printr'o predică a 
părintelui Cristea, care a explicat sătenilor rostul 
venirii în orăşel și a vorbit, cu cunoscutul său 
dar oratoric, împotriva răului obiceiu de a se 
huli Dumnezeu, obiceiu adâne înrădăcinat în 
popor. 

Apoi s'a cetit darea de seamă anuală, în 
sala cea mare a şcolii şi sa procedat la alege- 
rea noului comitet, compus din d-nii Dr. E. M. 
Cristea, director, A. Crăciunescu, secretar, Eugen 
Vancu, cassier, R. Simu, controlor, Lazar Tri- 
teanu, I. Lupaş, N. Bălan, Aur. Cosciuc membri, 
Dr. loan Borcea și V. Păcală, supleanţi. 

S'au luat câteva deciziuni privitoare la bu- 
nul mers al despărţământului şi a urmat apoi 
banchetul, unde s'au ţinut toasturi călduroase; 
d-l părinte Isaia şi Roşea — două frumoase voci 
de bariton şi tenor — au cântat cântece na- 
tionale. 

La ora 5, d-l Romul Simu a ţinut o foarte 
instructivă conferinţă despre stupărit, iar seara, 
s'au făcut experienţe cu schioptikonul. 

Toate acestea s'au urmat înti'o Duminecă 
frumoasă, cu soare mult şi multă voie bună. 

Oaspetii au fost încântați de ziua petrecută 
în Ocna. 

Surpriza cea mare însă, a fost admirabilul 
cor mixt, condus de harnicul învăţător Bibu: 
flăcăi şi fete de ţărani au cântat atât la biserică, 
cât şi la banchet, fermecând auditorul cu disci- 
plina şi armonia glasurilor şi prin minunata în- 
terpretare a cântecelor naţionale. D-lui Bibu i-se 
cuvin felicitări pe cari, de altfel, i-le-au exprimat 
toţi câţi i-au auzit corul... 





o 
D-l Kossuth, ministrul de comerţ, pe care 
o indispoziţie destul de gravă îl sileşte să steà 
în pat, n'a putut luă parte la inaugurarea monu- 
mentului ridicat în amintirea soldaţilor francezi, 
morţi la Pecs-Fiinfkirchen. 


o 

impăratul Francisc losif a trimis următoarea 
adresă baronului d'Aerenthal, ministrul comun 
al afacerilor străine, care îşi dase demisia, odată 
cu ministrul de răsboiu, fiindcă nu-şi puteau ţineă 
angajamentele cu privire la ridicarea soldei ofie 
ţerilor: 

„Imi dau seama de motivele cari vau în- 
demnat, ca și pe feldzeugmeisterul Schönaich, 
ministru) meu de răsboiu pentru Austro-Ungaria, 








să-mi supuneţi o cerere ca să vă iau funcțiunile 
amândurora ; dar consider aceste motive de insu- 
ficiente, ca să mă decid să vă primese cererea. 
Ultimul consiliu de ministri a ajuns, graţie 
inteligenţei tuturor interesaţilor şi spiritului de 
conciliere, al celor două guvernăminte, să ia de- 
cisiuni concordante, constituind un angajament 
formal şi cari îndrumează spre o soluţiune satis- 
făcătoare, destinată să fie acceptată de toţi, 
chestiunea tratamentelor ofiţerilor, ca şi aceia a 
amelioraţiunei situaţiei materiale a soldatului. 
Am aflat cu o sinceră satisfacţiune conclu- 
ziunea acestui acord care va fi supus Delegaţiunilor 
întrun proiect comun, şi aştept propunerile 
d-voastră, privitoare la data favorabilă ca să 
convoc Delegaţiunile în sesiunea lor apropiată. 
Imi rezerv deciziunea până la un nou ordin. 
Vă asigur, ca și pe feldzeugmeisterul Schânaich 
ministrul meu de răsboiu, că vă dau toată încre- 
derea mea. Dorinţa mea e să rămâneţi amândoi 
la locurile d-voastră şi să continuaţi a-mi dă 
excelintele d-voastre servicii, cărora le recunosc 
meritele şi pentru cari vă sunt recunoscător. 


o 

Orașul Liége (Franţa) şi imprejurimile sale, 
au fost bântuite de un uragan extraordinar de 
violent; apa, năvălind în puhoaie s'a răspândit 
în oraş, înecând pivnițele şi lăsând pe urma ei 
o dâră a cărei înălţime trece de 50 cm. 

Inundaţia aceasta e un adevărat dezastru; 
pagubele sunt de câteva milioane, fiindcă o mul- 
time de magazine au fost inecate. 

Puterea apelor a fost aşa de mare, incât 
mai multe vehicule, luate de valuri, au fost svârlite 
la o mare distanţă. 

A căzut şi trăsnetul de câteva ori, dar pân” 
acum, nu se semnalează nici un accident de 
persoane. 


o 

Regele Edouard VII al Angliei, a dat încă 
o dovadă de bunătate, cu ocazia ceremoniei pri- 
mirei preşedintelui republicei franceze. 

“Când aşteptă sosirea lui Fallières, i-se vesti 
moartea lui David Barrett, vizitiul său favorit, 
care eră bolnav de câtăva vreme și de starea 
căruia regele se interesă în fiecare zi. 

Sincer îndurerat, regele scrise cu mâna sa, 
văduvei lui Barrett o scrisoare de condolenţă, 
împărtăşindu-i „marea durere ce-i cauza: moartea 
excelentului ei soț“. 

Apoi, după ce porunei sambelanului său să 
ducă scrisoarea fără întârziere, regele şi curtea 
işi aduseră aminte că trebue să primească pe 
președintele republicei franceze.. 

Aceste mici incidente fac popularitatea ma- 


rilor acestei lumi. 
© 


Din toată lumea Academia de ştiinţe din 
Viena, a numit membri de onoare pe d-nii Henri 
Poincaré şi P. Maspero. 

— Generalul Ramon Caceres a fost reales 
preşedinte al republicei Saini-Domingo. 

— O bandă bulgară a atacat şi devastat 
satele Stratzina și Gunovce din Sârbia-vechiă. 

Ca de obiceiu, autorităţile turceşti şi-au 
văzut de treabă. 

— Tribunalul civil din Cairo a condamnat 
la moarte 12 indigeni cari atacaseră trupele şi 
au împușcat un soldat englez. 

— Un Steamer, despre care se crede că e 
german, a naufragiat în sudul Marei — Canarii. 
S'au trimis ajutoare din Las-Palma. 

— Papa a primit zilele trecute 200 pele- 
rini francezi. 

— Ziarul A. B. C. din Madrid desminte 
ştirea unei călătorii a regelui Alfons XIII la. 
Viena şi Berlin. 

— Câteva ziare germane pretind că par- 
chetul ar aveă de gând să reînceapă afacerea 
Eulenburg la 15 iunie. 

— Vaporul „Petru cel Mare* a naufragiat 
lângă Reval. El erà construit în 1873 şi posedă 
o artilerie modernă. 

— „Gazeta Germaniei de Nord“ desminte 
ştirea că sar fi supus Reistagului proiectul unei 
dotaţiuni de câteva milioane în favoarea împăra- 
tului Wilhelm II. 

— La Constantinopole au fost arestaţi 18 re- 
voluţionari armeni şi 46 complici ai lor; s'a 
găsit și o mare cantitate de arme şi muniții. 

— S'a supus şi cea din urmă fracțiune a 
triburilor mohmande, revoltate în nordul Indiei. 

— Un congres al editorilor s'a întrunit zilele 
trecute în Madrid, sub prezidenţia ministrului de 
instrucţie publică. 

— A doua cameră din Statele de jos a 
dat o moţiune prin care reclamă exploatarea 
drumurilor de fier — de cătră stat. 

— La Czernicof, în Galiţia, a fost o luptă 
între jandarmi şi ţărani, în chestia dreptului de 
pescuit. Cinci ţărani au fost uciși şi mai mulţi 
răniţi. > 

— Un rus anume Boris Naidoff, în vârstă 
de 23 ani, care se dădeà drept corespondent al 
ziarelor ruseşti, şi despre care se crede că eră 
un agent al guvernului din Petersburg, a fost 
asasinat acum cinci zile de cătră un necunoscut. 

— În urma mai multor conferinţe între d-nii 
Roosevelt, Taft şi generalul Bell, şeful statului 
major general, s'a hotărit să nu fie rechemate 
nici una din trupele americane din Cuba. 

— Un mare scandal a avut loc la Neapole, 
la tribunalul unde se judecă afacerea Cifariello; 
acuzatul cerând să fie şedinţa secretă, publicul 
a refuzat să iasă şi a trebuit să fie dat afară 
cu sila. 

— Isaac Molho, directorul filialei băncii din 
Salonic la Constantinopole, a fost ucis zilele 
trecute de un albanez tânăr, funcţionar la bancă. 

— Circulă svonul că prinţul de Samos are 
dificultăţi cu supuşii săi, cari îl ţin prizonier, 
în palatul său. 

— Aeronautul Delagragne a făcut o expe- 
rienţă în piața Armelor din Roma, în prezenţa 
câtorva oficeri italieni; aeroplanul său a parcurs 
de douăori piaţa, la o înălțime de 2—3 metri, 
sburând patru chilometri; la rândul său, aero- 
nautul Farman, a făcut, în Gand, o experienţă în 
care u ţinut recordul rezistenţei, împotriva vân- 
tului. 

— O fabrică clandestină de artificii a făcut 
explozie la Florenţa ; proprietarul Bucalosi crezând 
că mama sa a fost ucisă, s'a omorit cu un foc 
de revolver. 

— 90 de tipografi și fabricanți de hârtie 
sunt așteptați la Berlin, pentru 19 Iunie; vor fi 
primiți de un comitet compus de acelaș fel de 
industriaşi. 

— Holera a izbucnit în insula Luison, din 
grupul Filipinelor. 

— Un tren de lux din Baltimore (America) 
a căzut într'o prăpastie, lângă Connesville. Două- 
zeci de călători au fost grav răniţi şi trei au 
fost omoriţi. 

— O depeşă din Teheran (Persia) anunţă 
că populaţia a atacat agenţia financiară rusă, 
al cărei director a fost ucis. 

— La Samos, atacul impotriva palatului şi 
a căsărmii continuă. Se vorbeşte că sunt multe 
victime. Situaţiunea se agravează. 

— Un cutremur de pământ a zguduit Bu- 
dapesta, Nagy-Kâros, Czegléd şi Paks. La 
Kecskemét cutremurul a fost foarte violent; nu- 
măroase clădiri s'au prăbuşit. 

Populaţiunea înspăimântată, a fugit de prin 
case şi doarme pe străzi sau pe câmpuri. 

— Sa inaugurat la Petersburg în prezența 
împărătesei, a reginei Greciei şi a numeroși 
membri ai familiei regale, un monument ridicat 
în amintirea morţilor din lupta dela Tsoushima. 

— Pressa sârbească semnalează o expedi- 
țiune albaneză împotriva satelor sârbeşti, cari ar 
fi fost devastate în Sârbia-veche. 

Autorităţile turceşti şi-au văzut de treabă... 








„PARA NOASTRA“ 


De pe „Ţara grean: 


Trimise de un „Oltean“. 
IL 
Trandafir de lângă drum, 
Spune-i bădiții de-acum: 
Pună-şi peană de sălcuţă, 


Că eu nu-i mai sunt drăguță; 


Pună-şi şi de foaiefiu, 


Că i-am fost, să nu-i mai fiu; — 


De doi ani și jumătate 
Fostu-i-am cu direptate. 
Trandafir din cingătoare, 


Fire-ai, badeo, rupt din soare!.. 


Chiar din soare de-ai fi rupt 


Oarb'am fost, nu te-am văzut; 


Tinără, n'am priceput. 
lar acuma pricep bine, —- 
Mi-am rupt doru dela tine. 


II. 
Frunză verde lemn crescut, 
Tu bădiț aşa-i crezut, 
Că io-s floricea din tină 
Şi tu bujor din grădină. 
Floricica cea din tină, 
De ploi, când plouă, se spală 
Şi ficiorii o iubesc iară; 
Da bujoru din grădină, 
Dă bruma și mi-l brumește 
Nime 'n lume nu-l iubește. 
HI. 
Măi bădi am auzit, 
Că la oameni te-ai fălit, 
Că tu de mă vei lăsà, 
In apă m'oiu aruncă; — 
Dară să ştii tu așă: 
Nu-i vrednică mama ta, 
Să-mi înnec eu inima 
Și nu-i vrednic tatăl tău 
Să 'nec sufleţelu meu. 
IV. 
Măi bădiţ-o busuioace, 
Vino dela poartă 'ncoace, 
Să ne tragem sama bine: 
Din cin’ pricina ne vine, 
Ori din mine, ori din tine; 

Ori din drăguţele tele? 

— Mândro, mândruleana mea, 
Te rog ascultă-mi vorba: 
Prietina ta cea mai bună 

O fost seara la fântână, 

Ziua mere-o curăţat, 

M'o "'nşelat, de le-am mâncat 
Şi pe tine te-am lăsat. 

— Prietină, prietină bună, 
Lasă-mi drăguţu din mână, 
Că te fac de zaci o lună. 

— Să mă faci să zac doi ai, 
Când mă scol drăguţ nu ail 


V. 


Frunză verde somişor, 
Am iubit un domnişor, — 
Domnişor dela potică 
L'am iubit cu mare frică; 
Ochii lui ca mura neagră 
Plăteşte potica "'ntreagă. 


VI. 


Maico, la străini în curte 
Răsărit-o flori mărunte, 

Nu-i o zi să nu mă 'nfrunte; 
Nu-i o zi şi nu-i un cias, 

Să nu mi-le puie 'n nas. 
Nu-i o zi şi nu-i o noapte, 
Să nu mi-le spuie toate. 

In fabrica de Var din Orlat, se arde 
şi expediază zilnic, în mare şi mic, 





renumitul 


Var de Orlat 


liber de piatră şisgură. 
Preţ moderat, serviciu prompt și real. 
I. Banciu & Co. 


8—10 Orlat. 

Banca de asigurare 


i : TRANSSYLVANIA“: 


— din Sibiiu -> 
=E= întemeiată la anul 1868 
în Sibiiu, str. Cisnadiei Nr. 5 (edificiile proprii). 
Fonduri de întemeiare şi de rezervă 2.161,399'il cor. 
asigurează in cele mai avantagioase condiţii: 


contra pericolului de incendiu şi exploziune, 


edificii de ori-ce fel, mărfuri, mobile, vite, producte economice etc. 


DE~ asupra vieţii -æa 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieaţă etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 


Capitale asigurate asupra vieţii: 
9.882,454:— coroane. 














Valori asigurate contra incendiului : 
95.816.412:— coroane. 
Dela intemeiare s'au solvit: 
pentru despăgubiri de incendii 4,484,278:83 coroane, 
pentru capitale asigurate pe vieaţă 4.028,|13:12 coroane. 


Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 6, 
stagiu I, curtea Í, şi la agenturile principale din Arad, Braşov, Bistriţa, Cluj şi Oradea- 
mare, dela subagenții din toate comunele mai mari. 

Tiparul tipografiei Arhidiecezane în Sibiiu. 

